Lietovuos naciuonalėnė krepšėnė rinktėnė

**Lietovuos naciuonalėnė krepšėnė rinktėnė** () īr vėina stėpriausiu svieta rinktėniu, FIBA reitingė Lietovuos rinktėnė ožjem 6 vėit. Lietovuos rinktėnė 3 kartus ėšluošė Euruopas čempionata ė 3 kartus ožjiemė 3 vėita Olimpinies žaidīnies. Nu 1940 m. lėgė 1990 m. Lietovuos rinktėnė nežaidė jokiamė tornīrė diel TSRS okupacėjės ė vėsė geriausė Lietovuos krepšininkā atstovava tuos šalėis komandā. 1935 metās Lietova mėgėna patektė i pėrmūji Euruopas čempijuonat, no nesiekmingā.

## Lietovuos rinktėnės istuorėjė

### 1937 metu rinktėnė

1937 metās Lietova pateka i Europas čempionata, katras vīka Latvėjuo, vuo Latvėjė tou meto bova Euruopas čempionė. Lietovē ėškart bova vadėnamė būsėmāsēs autsaiderēs, nuors anū sodietie bova ė daug Amerėkas lietoviu. Lietova jau pėrmuosiuos rongtīnies pateikė staigmena pargaliedama Italėjė, vieliau sekė pergalės prīš Estėjė ėr Egėpta. Lietova pateka i Euruopas čempionata posfėnalė, katramė pargaliejė lėnkus, vuo fėnalė ontra karta parklopdė Italus ė pėrma karta patapa Euruopas čempionė.

#### Komandas sudietes

* Artūras Andrulis
* Leonas Baltrūnas
* Česlovas Daukša
* Leopoldas Kepalas
* Pranas Mažeika
* Eugenijus Nikolskis
* Leonas Petrauskas
* Zenonas Puzinauskas
* Stasys Šačkus
* Pranas Talzūnas
* Juozas Jonas Žukas
* Feliksas Kriaučiūnas (karto i žaidontīsis treneris)

### 1939 metū rinktėnė

1939 metū Euruopas čempijuonats vīkak Lietuvuo, Kaunė, kūtik pastatītuo Kauna Spuorta Halie. Lietovems bova kelams vienintelis tėkslos - auksos. Šīkart ož Lietova nosprėndė žaistė ė vėins geriausiū tuo meta pasaule krepšininkū Pranis Lobėns, katras 1936 metās su JAV rinktėnė bova tapes olimpėnio čempijuono, uns bova i Amerikas komandas kapituono. 

Lietovē pėrmuosiuos rungtīnies baisē sunkē nugaliejė latvius, no pu tuo vėsus kėtus priešininkus be varga sutrioškėna ė apgīnė Euruopas čempijuonū tėtol.

#### Kuomandas sodietis

* Artūras Andrulis
* Leonas Baltrūnas
* Vytautas Budriūnas
* Juozas Jurgėla
* Feliksas Kriaučiūnas
* Vytautas Leščinskas
* Pranas Mažeika
* Eugenijus Nikolskis
* Vytautas Norkus
* Leonas Petrauskas
* Zenonas Puzinauskas
* Mykolas Ruzgys
* Mindaugas Šliūpas
* Pranas Lubinas (karto ė žaidontīsės treneris)

### 1940-1991

Kadangi pu Ontra pasaulėne kara Lietova atsidūrė Tarībū Sajunguo ta ana ė negaliejė žaistė krepšėnė kāp atskėra valstībė, dėltuo geriausė Lietuvuos krepšininkā atstovava TSRS rinktėnė.
Su TSRS daugiausē pasėikė M. Paulausks, S. Botauts, S. Stonkos, A. Sabuonis, Š. Marčiuliuonis, V. Chomičios, R. Kurtinaitis ė daug kėtū.

### 1992 metū rinktėnė

Lietova 1992 metās debiutava Olimpinies žaidīnies ė laimiejė bronzas medalius. Ož Lietov žaidė geriausė šalies žaidiejā. Komanda bova baisē draugėška ė susižaidus'. Toukart rinktėnes žaidiejā bova vadėnamė dėdles patrijuotās.

#### Komandas sudietes

* Šarūnas Marčiulionis
* Valdemaras Chomičius
* Alvydas Pazdrazdis
* Rimas Kurtinaitis
* Sergėjus Jovaiša
* Arvydas Sabonis
* Gintaras Krapikas
* Artūras Karnišovas
* Arūnas Visockas
* Darius Dimavičius
* Romanas Brazdauskis
* Gintaras Einikis

* Vīr. treneris: Vladas Garastas

### 1993-1994 metū rinktėnė

Lietova pu tuo ka laimiejė bronza olimpijaduo nesugebiejė patektė i Euruopas čempijuonat. Per atrunkuos varžības šalē neatstovava geriausė žaidiejā ė dėltuo komanda neiškovuojė tep truokštā kelialapė, vuo nepatekėms i Euruopas čempijuonat automatėškā atiemė ė galimībė kovuotė dėl patekėma i Svieta čempijuonat. 

### 1995 metū rinktėnė

1995 metās lietovē pu 56 metū pertaukas apėntās žaidė Euruopas čempijuonatė ė apėntās baisē sėkmingā. Komanda pateka i finala katramė pu abejuotėnū teisiejū sprendėmū pralaimiejė Jugoslavėjē. 1995 metū Euruopas čempijuonata finals vadėnams skandalingiausio per vėsa Euruopas čempijuonatū finalū istuorėjė.

#### Komandas sudietes

* Valdemaras Chomičius
* Gintaras Einikis
* Artūras Karnišovas
* Gintaras Krapikas
* Rimas Kurtinaitis
* Darius Lukminas
* Šarūnas Marčiulionis
* Gvidonas Markevičius
* Arvydas Sabonis
* Saulius Štombergas
* Mindaugas Timinskas
* Arūnas Visockas

* Vīr. treneris: Vladas Garastas 

### 1996 metū rinktėnė

1996 metū olimpėnes žaidīnes tapa atsisveikėnėmo daugomā rinktėnes krepšininkū. Pu olimpiadas vos ne posė komandas bengė karjier rinktinie ė bengė nebetkāp vuo apėntās ėškovuoto bronza.

#### Komandas sudietes

* Arvydas Sabonis
* Gintaras Einikis
* Artūras Karnišovas
* Rimas Kurtinaitis
* Šarūnas Marčiulionis
* Eurelijus Žukauskas
* Mindaugas Žukauskas
* Saulius Štombergas
* Darius Lukminas
* Rytis Vaišvila
* Tomas Pačėsas

* Vīr. treneris: Vladas Garastas

### 1997 metū rinktėnė

I 1997 metū Euruopas čempijuonata rinktėnė bova ėšlīdieta be dėdlesniū ėliozėju mat komanda bova jauna ė nepatīrusi. Rinktėnē pradiejė vadovautė jauns treneris Juonis Kazlauskis. Rinktėnē bova ėškelts uždavinīs patektė i geriausiū aštontoka ė komanda tūn ivīkdė. Rinktėnė Euruopas čempijuonatė ožjiemė šešt vėit ė gava galimībė debiotoutė Svieta čempijuonatė.

#### Komandas sudietes

* Dainius Adomaitis
* Gintaras Einikis
* Šarūnas Jasikevičius
* Andrius jurkūnas
* Artūras Karnišovas
* Darius Lukminas
* Darius Maskoliūnas
* Virginijus Praškevičius
* Kęstutis Šeštokas
* Saulius Štombergas
* Mindaugas Timinskas
* Eurelijus Žukauskas

Vīr. treneris: Jonas Kazlauskas

### 1998 metū rinktėnė

I Svieta čempijuonata Lietova važiava ne kāp favoritė, komanda neturiejė superžvaigždžiū, ėšskīros A. Karnišova.

Lietovā bova ėškelts uždavinīs patektė i šešiolėktoka, vuo rinktėnė geruokā viršėjė uždavin ė užjiemė septīnta vėita.

#### Komandas sudietes

* Gintaras Einikis
* Saulius Štombergas
* Artūras Karnišovas
* Dainius Adomaitis
* Darius Maskoliūnas
* Eurelijus Žukauskas
* Tomas Masiulis
* Virginijus Praškevičius
* Darius Lukminas
* Šarūnas Jasikevičius
* Mindaugas Žukauskas
* Tomas Pačėsas

* Vīr. treneris: Jonas Kazlauskas

### 1999 metū rinktėnė

I Lietuvuos rinktėnė sugrīža A. Sabuonis dėltuo vėsė tikiejuos ka lietovē apėntās užlėps unt prėzėninkū pakėluos, bet vīltis nebova pateisnitas. Ketvirtfinalie Lietova praluošė Ėspanėjē ė neteka galimībes kautėis dėl čempijuonū varda. No vės dėltuo komanda sugebiejė užjimtė pėnkt vėit ė pateka i Sidniejaus olimpėnes žaidīnes.

#### Komandas sudietes

* Dainius Adomaitis
* Gintaras Einikis
* Šarūnas Jasikevičius
* Artūras Karnišovas
* Kęstutis Marčiulionis
* Tomas Masiulis
* Darius Maskoliūnas
* Virginijus Praškevičius
* Arvydas Sabonis
* Saulius Štombergas
* Eurelijus Žukauskas
* Mindaugas Žukauskas

* Vīr. treneris: Jonas Kazlauskas

### 2000 metū rinktėnė

Pu nesėkming Euruopas čempijuonata i olimpijad išvažiavusi Lietuvuos rinktėnė nepuoseliejė dideliū vilčiū iškovuotė medalius. No lietovē iveikė gropes varžības, peršuoka ketvirtfinale barjier, ė pateka i pusfinali kor turieje kovuotė su dar nenugalieta Svajuoniū komando. Prieš rungtīnes nebova abejuoniū ka laimies amerikietē, no lietovē paruodė charakteri ė tik per plauk nenugaliejė nenugalėmūjū, rezoltats 85-83. Tuos' rongtīnies api savė pranėšė būsėmuoji krepšėnė superžvaigždie Šarūns Jasikevičios, uns užtemdė vėsas JAV žvaigždžes ė tapa geriausio rongtīniu žaidiejo. Pralaimiejė pusfinalie lietovē atsitėisė ė nugaliejė Autralėjė kovuo dėl bronzas ė trečio olimpijaduo iš eiles laimiejė tretė vėitė.

#### Komandas sudietes

* Gintaras Einikis
* Darius Songaila
* Saulius Štombergas
* Ramūnas Šiškauskas
* Šarūnas Jasikevičius
* Eurelijus Žukauskas
* Tomas Masiulis
* Mindaugas Timinskas
* Andrius Giedraitis
* Darius Maskoliūnas
* Dainius Adomaitis
* Kęstutis Šeštokas

* Vīr. treneris: Jonas Kazlauskas

### 2001 metū rinktėnė

I 2001 metū Euruopas čempijuonat Lietova važiava kāp favoritė, vuo ė patīs lietovē neabejuojė ka laimies kuoki medali, no jau gropes varžībuos lietovē pralaimiejė prancūzam ė dėl patekėma i ketvirtfinali turiejė kovuotė su latvēs. Lietova neabejuojė ka nugalies kaimīnus, no Latvėjė pateikė dėdžiaus staigmen ė nugaliejė lietuvius. Lietova Euruopas čempijuonatė užjiemė prasčiausė vėit per vėsa istuorėjė - pasidalėjė 9-12 vėitās. Fiasko Euruopas čempijuonatė liemė ka Lietova nepateka i Svieta čempijuonat.

#### Komandas sudietes

* Gintaras Einikis
* Šarūnas Jasikevičius
* Robertas Javtokas
* Andrius Jurkūnas
* Rimantas Kaukėnas
* Donatas Slanina
* Darius Songaila
* Ramūnas Šiškauskas
* Saulius Štombergas
* Mindaugas Timinskas
* Eurelijus Žukauskas
* Mindaugas Žukauskas

* Vīr. treneris: Jonas Kazlauskas

### 2003 metū rinktėnė

2003 metās Lietova pu 64 metū pertraukas apėntās tapa Euruopas čempijuonė. Lietovē nugaliejė vėsus varžuovus ė nepatīrė nė vėina pralaimiejėma. Prīš čempijuonata bova iškelts tėkslos patektė i 2004 metū Olimpėnes žaidīnes, vuo tas reiškė patektė bėnt i šešetoka, vuo kadangi komanda nebova slegama atsakomībes ta ana i laimiejė. Teigama ka ta pergalė īr dėdėle savėtarpė supratėma, draugėškoma ė gerū treneriū sprendėmū dieka.

#### Komandas sudietes

* Šarūnas Jasikevičius
* Arvydas Macijauskas
* Saulius Štombergas
* Darius Songaila
* Eurelijus Žukauskas
* Giedrius Gustas
* Ramūnas Šiškauskas
* Mindaugas Žukauskas
* Virginijus Praškevičius
* Kšištof Lavrinovič
* Dainius Šalenga
* Donatas Slanina

* Vīr. treneris: Antanas Sireika

### 2004 metū rinktėnė

I Atienū olimpėnes žaidīnes lietovē važiava kāp vėinė iš favoritū, gropes varžībuos' rinktėnė užiemė pėrm vėit, nepatīrė nė vėina pralaimiejėma, nugaliejė netgi Svajuoniū koamand, ketvirtfinalie lietovems nepasipriešėna kinā. Bet pusfinalie apie čempijuonū tėtol svajuojos komand nugaliejė Italėjė, Lietova bova baisē nusivīlusi, bėt mažajamė finalė vėstėik stingies ėš vėsū jėgū, no nugalietė JAV rinktėnes ontra karta nebsugebiejė. Pėrmūji kart olimpinies žaidīnies bova užjimta ne tretiuojė vuo ketvėrtuoji vėita.

#### Komandas sudietes

* Šarūnas Jasikevičius
* Arvydas Macijauskas
* Ramūnas Šiškauskas
* Darius Songaila
* Eurelijus Žukauskas
* Vidas Ginevičius
* Mindaugas Žukauskas
* Saulius Štombergas
* Kšištof Lavrinovič
* Robertas Javtokas
* Donatas Slanina
* Dainius Šalenga

* Vīr. treneris: Antanas Sireika

### 2005 metū rinktėnė

Euruopas čempijuonatė Lietova tikiejuos apgīntė tėtol, no vėskū sujaukė žaidiejū atsisakīmā atstovautė Lietovā, bei krepšininkū traumās, kėtė krepšininkā nusprėndė bengtė karjier rinktinie.
Komandā bova iškelts uždavinīs patektė i Svieta čempijuonat i lietovē anū ivīkdė. Vagol sudieti laikītė autsaideres anėi tepralaimiejė vos kārt - ketvirtfinalie prancūzams ė užiemė pėnkt vėit. Lietova ė Graikėjė bova vieninteles komandas čempijuonatė patīroses tik pu vėin pralaimiejėm. Lietova užiemė pėnkt vėit, vuo graikā palėka naujāsēs Euruopas čempijuonās.

#### Komandas sudietes

* Vidas Ginevičius
* Simas Jasaitis
* Mindaugas Žukauskas
* Kšištof Lavrinovič
* Robertas Javtokas
* Giedrius Gustas
* Simonas Serapinas
* Ramūnas Šiškauskas
* Darjuš Lavrinovič
* Darius Šilinskis
* Paulius Jankūnas
* Mindaugas Lukauskis

* Vīr. treneris: Antanas Sireika

### 2006 metū rinktėnė

2006 metās Lietova jau surinka daugiau pajėgėsniu žaidieju nego 2005 metās ė anā bova iškelts uždavinīs patektė i geriausiujū ketvertoka, no Lietuvuos rinktėnė žaidė baisē prastā. Darė daug klaidū, komandā "nesiklėjava" žaidėms ė tebova užimta tiktā 7 vėita. Lietova čempijuonatė pralaimiėjė Graikėjē, Turkėjē, Ispanėjē ė dar vėin kart Turkėjē. Pu čempijuonata kai korėj žaidiejā pradiejė rokoutėis ka rinktinie nier tvarkuos, vuo zars atsistatīdėna rinktėnes treneris Antans Sireika. 

#### Komandas sudietes

* Mantas Kalnietis
* Arvydas Macijauskas
* Linas Kleiza
* Darius Songaila
* Robertas Javtokas
* Giedrius Gustas
* Tomas Delininkaitis
* Mindaugas Žukauskas
* Kšištof Lavrinovič
* Darjuš Lavrinovič
* Paulius Jankūnas
* Simas Jasaitis

* Vīr. treneris: Antanas Sireika

### 2007 metū rinktėnė

2007 metās Lietovuos rinktėnė pasikeitė iš pagrindiū - i komand atejė naus treneris Ramūns Botauts ė anam pavīka padėrbtė tūn kuo dvejus metus iš eilies nepavīka anuo pėrmtakams - sukvėistė geriausius šalėis žaidiejus. Per 11 sužaistū draugėškū rongtīniū Lietova laimiejė 6, vuo pralaimiejė 5 kartūs.

Lietovuos rinktinė Euruopas čempijuonatė sava C gropie nugaliejė vėsus 3 varžuovus i pateka i F gropė, katruo apėntās vėsus nugaliejė ė pateka i ketvirtfėnali kāp vėinintelė nė vėina pralaimiejėma neturinti komanda, ketvėrtfėnalie lietovē nugaliejė kroatus, vuo posfėnalie nusileida Rosėjės rinktėnė ė siejės 16 d. kovuojė so graikās dėl Euruopas čempijuonata bruonzas medaliū ė anus nugaliejė ė pėrma karta sava ėstuorėjuo laimiejė tretė vėit Euruopas čempijuonatė.

#### Komandas sudietes

* Šarūnas Jasikevičius
* Rimantas Kaukėnas
* Ramūnas Šiškauskas
* Darius Songaila
* Robertas Javtokas
* Giedrius Gustas
* Linas Kleiza
* Kšištof Lavrinovič
* Darjuš Lavrinovič
* Simas Jasaitis
* Paulius Jankūnas
* Jonas Mačiulis

* Vīr. treneris: Ramūnas Butautas

### 2008 metū rinktėnė

2008 metās surinktuos rinktėnes tėksluos īr apėntās laimietė medalius Pekina Olimpijaduo. Šīmet pėrma karta bova dėdle reali galimībė rinktinie apėntās pamatīti Ž. Ilgausk, bet dėl traumas ė sava kluba draudėma uns ož Lietov nežais. Tep pat dalīvautė rinktėnes stovīkluos dėl ivairiū priežasčiū atsėsakė ė Arvydas Macijauskas, Paulius Jankūnas, Artūras Jomantas. Pėrmėjē Lietovuos varžuovā bova sėlpnas rėnktėnes - Baltarosėjė ė Ėslandėjė. Abėdves rinktėnes bova sotriuškintas (ėslandā cielus do kartus). Pu tuo rinktėnė ėšskrėda i Ėspanėj. Čė ana nugaliejė portugalus, pu tuo praluošė ispanams ė nugaliejė argentinietius, vuo pargrīžė ė suomius. Pu tū rungtiniū komanda ėšskrėda i Kinėje, kor sužaidė dvejas paskotėnes rungtīnes. Pėrmuoses trioškėnontē praluošė JAV, vuo paskutinies nugaliejė Euruopas čempiuonata atronka besiruošiunčius turkus.

Olimpijad lietovē pradiejė dėdlē gerā ėr iškovuojė 4 pergales iš eilies, ė tik paskutinies gropes rongtīnies, katruos nieka nebliemė, praluošė Australėjē 31 taško. Ketvirtfinalie rinktėnė sutrioškėna kiniečius, vuo pusfinalie pu atkakliuos kovuos nusileida svieta čempijuonam ėspanam. Pėnkt kart iš eilies lietovē žaidė mažajam finalė, ėr ontr kart iš eilies anū praluošė. Šī kart ož lietovius stėpresnė bova argentinietē, katrus lietovē bova nugaliejė patiuos pėrmuos rongtīnies. Untruo olimpijaduo iš eilies Lietova palėka ketvėrtuo vėituo.

#### Komandas sudietes

* Rimantas Kaukėnas
* Jonas Mačiulis
* Darjuš Lavrinovič
* Ramūnas Šiškauskas
* Simas Jasaitis
* Linas Kleiza
* Kšištof Lavrinovič
* Šarūnas Jasikevičius
* Robertas Javtokas
* Marijonas Petravičius
* Marius Prekevičius
* Mindaugas Lukauskis

* Vīr. treneris Ramūnas Butautas

## Nuorodos

* Lietuvos krepšinio federacija LKF
*Oficiali Lietuvos krepšinio federacijos atribukos parduotuvė

Kateguorėjė:Krepšėnė rinktėnės
Kateguorėjė:Nedielės straipsnis